กรุง ศรีวิไล

กรุง ศรีวิไล มีชื่อจริงว่า กรุงศรีวิไล สุทินเผือก ชื่อเล่น กรุง เกิดวันที่ 7 กุมภาพันธ์ พ.ศ. 2489 ที่อำเภอบางพลี จังหวัดสมุทรปราการ เป็นนักแสดงชาวไทย มีผลงานอย่างเช่นเรื่อง ลูกยอด, ชู้, ทอง, ตัดเหลี่ยมเพชร, ซุปเปอร์ลูกทุ่ง, คืนนี้ไม่มีพระจันทร์, มีนัดไว้กับหัวใจ, เสาร์ห้า, เพศสัมพันธ์อันตราย, แมงดาปีกทอง และ สาวแรงสูง
== ประวัติ ==
กรุง ศรีวิไล เข้าเรียนชั้นประถมที่โรงเรียนบางพลีน้อย หลังจากนั้นก็ต่อชั้นมัธยมปลายในตัวอำเภอ โดยอาศัยอยู่ในวัด จนเมื่อเรียนจบชั้น ม.6 ได้ย้ายไปต่อที่โรงเรียนในตัวจังหวัด เพื่อเรียนชั้น ม.7 ยังไม่จบชั้น ม.8 ดีจึงได้ตัดสินใจเข้าสู่กรุงเทพมหานคร สอบเข้าโรงเรียนช่างกลปทุมวัน เรียนได้อยู่ 2 ปีเศษก็ถูกสั่งให้ออก ได้เรียนภาษาอังกฤษ และพิมพ์ดีดเพิ่มเติมหลังจากถูกสั่งออก จนได้รู้จักกับผู้ใหญ่คนหนึ่งซึ่งได้ฝากเข้าทำงานให้กับกรมศุลกากร เป็นฝ่ายติดต่อราชการ งานด้านชิปปิ้ง ทำได้ 4 ปีได้ตัดสินใจเปิดร้านขายผ้าไหมส่งออกที่โรงแรมแมนดาริน และต่อยอดทำธุรกิจเพิ่มโดยเปิดร้านจิวเวลรี่ แต่พอย่างเข้าปีที่ 4 กิจการเริ่มไปไม่ไหว เพื่อนที่เป็นหุ้นส่วนก็หนีไปฮ่องกงพร้อมกับเงินสดในร้าน จนต้องปิดกิจการไปลงในที่สุด
กรุงเข้าสู่วงการโดยการชักนำของ ประมินทร์ จารุจารีต เล่นหนังเรื่อง ลูกยอด เป็นเรื่องแรกคู่กับ เพชรา เชาวราษฎร์ ซึ่งเป็นช่วงที่มิตร ชัยบัญชาเสียชีวิตแล้ว ทำให้บรรดาผู้สร้างหนังต่างก็พากันปั้นพระเอกใหม่กันอย่างคึกคัก แต่ก่อนที่จะมาเป็นพระเอกนั้น กรุง เคยแสดงเป็นตัวประกอบมาก่อนในภาพยนตร์หลายเรื่องแต่ที่มีหลักฐานคือภาพยนตร์เรื่อง ลูกแมว ในบทเพื่อนเจ้าบ่าวฉากงานแต่งงานของ มิตร ชัยบัญชา และ กิ่งดาว ดารณี โดยปรากฏเพียงฉากเดียวและไม่มีบทพูด และมาดังมากกับภาพยนตร์เรื่อง ทอง ภาค 1 กับเรื่อง ชู้ ซึ่งภาพยนตร์เรื่องชู้นี้ทำให้ได้รางวัลตุ๊กตาทอง และได้รางวัลดารานำชายยอดเยี่ยมของเอเชีย จากภาพยนตร์เรื่อง ทอง ภาค 1 ที่ส่งไปประกวดที่ไทเป หรือไต้หวันในปัจจุบัน และ กรุง ศรีวิไล ได้แสดงนำคู่กับนางเอกดังมากมาย เช่น เพชรา อรัญญา นามวงศ์ วันดี ศรีตรัง, ทัศน์วรรณ เสนีย์วงศ์, เนาวรัตน์ ยุกตะนันทน์, ธัญรัตน์ โลหะนันท์ มีผลงานอีกมากมายอย่าง  ตามรักตามล่า (2515), สะท้านกรุง (2515), สวรรค์เวียงพิงค์ (2516), อีหนู (2516), จ้าวทุ่ง (2516), ขัง 8 (2517), รสรักลมสวาท (2517), ผู้ชายขายตัว (2517), กราบที่ดวงใจ (2517), ตัดเหลี่ยมเพชร (2518), รักข้ามโลก (2519), ซุปเปอร์ลูกทุ่ง (2520) เป็นต้น
โดยชื่อ "กรุง ศรีวิไล" ตั้งโดยเลียว ศรีเสวก (อรวรรณ) มาจากชื่อตัวละคร "กรุง ศรีวิลัย" ตัวเอกในเรื่อง ลูกยอด ที่ตีพิมพ์ในนิตยสาร บางกอก และถูกนำมาสร้างเป็นภาพยนตร์เรื่องแรกในชีวิตการแสดงของกรุง
นอกจากนั้น กรุง ศรีวิไล ยังมีโอกาสได้เล่นกับดาราต่างประเทศอย่างเช่นเรื่องทองที่แสดงร่วมกับเกริก มอริส Greg Moris และคริส มิตชั่น พระเอกจากฮอลลีวูด ในเรื่องตัดเหลี่ยมเพชร เป็นต้น หลังจากนั้นก็ได้ห่างหายจากวงการบันเทิงไประยะหนึ่ง แต่ต่อมาไม่นานก็มีผู้ตามตัวเพื่อให้เล่นภาพยนตร์เรื่อง ซุปเปอร์ลูกทุ่ง ร่วมแสดงกับนักแสดงตลกชื่อดัง ล้อต๊อก จากภาพยนตร์เรื่องนี้ทำให้กรุงได้รับฉายาว่า "พระเอกซุปเปอร์ลูกทุ่ง" และได้เริ่มมีการออกโชว์ตัวตามจังหวัด เมื่อเห็นว่าไปได้ดีจึงฟอร์มวงดนตรี ใช้ชื่อเดียวกับหนัง คือ "ซุปเปอร์ลูกทุ่ง-กรุง ศรีวิไล" ซึ่งก็ได้รับความนิยมเป็นอย่างมาก เดินสายเล่นดนตรีอยู่ได้ 5 ปี 8 เดือน เขาก็ตัดสินใจยุบวง และหยุดจากวงการบันเทิงไป 5 ปี จึงเริ่มหวนสู่จอแก้วอีกครั้ง ในช่วงแรกรับเล่นละครแนวจักรๆ วงศ์ๆ และเริ่มพลิกบทบาทจากพระเอกมาเล่นเป็น บทตัวร้าย จนถึงปัจจุบัน กรุง ศรีวิไล ก็ยังคงมีงานแสดงอยู่ตลอดเช่นเรื่อง อังกอร์ ภาค 2, เหล็กไหล, ดวง, สุภาพบุรุษตีนควาย, บอดี้การ์ดแดดเดียว ฯลฯ
ทางด้านกิจการส่วนตัว เป็นผู้จัดการทั่วไป บริษัท A.G.Car และยังเป็นผู้จัดการหมู่บ้านจัดสรรที่บางใหญ่ หมู่บ้านเมืองเพชรวิลเลจ 5 และยังเป็นประธานกรรมการของสถานตากอากาศไทรโยก ริเวอร์วิว รีสอร์ทด้วย ส่วนทางด้านชีวิตครอบครัว กรุง ศรีวิไลมีบุตรทั้งหมด 5 คน จากภรรยา 3 คน โดยภรรยาคนปัจจุบันชื่อ พรรณวิภา (เหมียว) มีบุตรด้วยกัน 2 คน เป็นหญิง 1 ชาย 1 โดยบุตรสาว คือ กมลวรรณ ศรีวิไล (แอล) ปัจจุบันเป็นนางแบบและนักแสดงสังกัดช่อง 7 และบุตรชาย คือ ศวกร สุทินเผือก
== การเมือง ==
ในปี พ.ศ. 2550 ได้ขึ้นเวทีปราศรัยที่ท้องสนามหลวงของกลุ่มแนวร่วมประชาธิปไตยขับไล่เผด็จการ (นปก.) ต่อมาลงรับสมัครรับเลือกตั้งในวันที่ 23 ธันวาคม พ.ศ. 2550 ที่จังหวัดสมุทรปราการ บ้านเกิด ในนามพรรคพลังประชาชน และได้รับเลือกตั้ง แต่ต่อมา กรุง ศรีวิไล ถูกคณะกรรมการการเลือกตั้งให้ใบเหลืองโดยอ้างว่า เจ้าตัวทุจริตการเลือกตั้งและสั่งเลือกตั้งใหม่ในเขตนั้น แต่ศาลได้ยกคำร้อง ต่อมาหลังจากที่พรรคพลังประชาชนถูกยุบ เจ้าตัวก็ได้ย้ายไปสังกัดพรรคเพื่อไทย
ต่อมาในเดือนสิงหาคม พ.ศ. 2553 กรุง ศรีวิไล ได้ประกาศย้ายไปร่วมกิจกรรมทางการเมืองกับพรรคภูมิใจไทย โดยเมื่อวันที่ 31 สิงหาคม พรรคเพื่อไทยได้ติดประกาศหน้าพรรคห้ามกรุง และ ส.ส. ของพรรคอีก 3 คน เข้าร่วมกิจกรรมทางการเมืองกับพรรค ส่วนกรุงและเพื่อน ส.ส. อีกหนึ่งคน และอดีต ส.ส. จากพรรคเพื่อแผ่นดินอีกหนึ่งคน ได้เข้าสมัครเป็นสมาชิกพรรคภูมิใจไทยในวันเดียวกัน
ในการเลือกตั้งปี พ.ศ. 2554 กรุง ศรีวิไล ได้ลงสมัครเลือกตั้งใน จังหวัดสมุทรปราการ เขต 5 ในสังกัดพรรคภูมิใจไทย แต่ไม่ได้รับเลือกตั้ง โดยแพ้ให้กับ สลิลทิพย์ สุขวัฒน์ ผู้สมัครจากพรรคเพื่อไทย โดยก่อนการเลือกตั้งครั้งนี้เจ้าตัวได้เปลี่ยนชื่อจริงตัวเองมาเป็น กรุงศรีวิไล สุทินเผือก อย่างในปัจจุบัน 
กระทั่งวันศุกร์ที่ 9 พฤศจิกายน พ.ศ. 2561 กรุง ศรีวิไล ได้เดินทางไปยัง สำนักงานคณะกรรมการการเลือกตั้ง หรือ กกต. เพื่อยื่นหนังสือลาออกจากการเป็นสมาชิกพรรคภูมิใจไทยเพื่อย้ายไปสังกัด พรรคพลังประชารัฐ  และได้รับเลือกตั้งอีกครั้งในการเลือกตั้ง พ.ศ. 2562 แต่ต่อมาในวันที่ 2 ธันวาคม ปีเดียวกัน ศาลฎีกาแผนกคดีเลือกตั้ง ได้รับคำร้องของ กกต. กรณีบุคคลใกล้ชิดของกรุง ศรีวิไล นำเงินใส่ซองช่วยเหลืองานศพ ส่งผลให้ กรุง ศรีวิไล ต้องยุติการปฏิบัติหน้าที่ชั่วคราว จนกว่าศาลจะมีคำพิพากษา ซึ่งต่อมาในวันที่ 30 มิถุนายน พ.ศ. 2563 ศาลฎีกาแผนกคดีเลือกตั้งได้พิพากษาให้มีการเลือกตั้งใหม่ โดยกรุง ศรีวิไล ยังสามารถสมัครรับเลือกตั้งในคราวนี้ได้
== ผลงานภาพยนตร์ ==
พ.ศ. 2514 - ลูกยอด รับบท กรุง
พ.ศ. 2515 - ตามรักตามล่า
พ.ศ. 2515 - สะท้านกรุง
พ.ศ. 2515 - ชู้ รับบท เทพ
พ.ศ. 2516 - 2 ชาติสมิง
พ.ศ. 2516 - อีหนู (13 สาว 11 บริสุทธิ์)
พ.ศ. 2516 - สวรรค์เวียงพิงค์
พ.ศ. 2516 - จ้าวทุ่ง
พ.ศ. 2516 - ทอง รับบท ศาสตรา
พ.ศ. 2517 - ขัง 8 รับบท ชุมพล
พ.ศ. 2517 - รสรักลมสวาท
พ.ศ. 2517 - ผู้ชายขายตัว
พ.ศ. 2517 - กราบที่ดวงใจ
พ.ศ. 2517 - หัวใจ 100 ห้อง รับบท กลม
พ.ศ. 2517 - ข้ามาจากแม่น้ำแคว รับบท กรุง
พ.ศ. 2518 - แบ๊งค์ รับบท โพธิ์
พ.ศ. 2518 - ครรภ์ผี รับบท เชกเฉียว
พ.ศ. 2518 - รางวัลชีวิต
พ.ศ. 2518 - เหยื่ออารมณ์ รับบท กรุง
พ.ศ. 2518 - วิวาห์เงินผ่อน
พ.ศ. 2518 - ลูกผู้ชาย
พ.ศ. 2518 - ไฟรักสุมทรวง รับบท โกวิทย์
พ.ศ. 2518 - 7 ดอกจิก
พ.ศ. 2518 - ชายชาติเสือ
พ.ศ. 2518 - สาวแรงสูง
พ.ศ. 2518 - คืนนี้ไม่มีพระจันทร์ รับบท นัฑ
พ.ศ. 2518 - ไอ้เหล็กไหล รับบท แฉ ชูเพลิง
พ.ศ. 2518 - ประสาท
พ.ศ. 2518 - แม่นาคอเมริกา
พ.ศ. 2518 - ตัดเหลี่ยมเพชร รับบท ซี
พ.ศ. 2518 - มีนัดไว้กับหัวใจ
พ.ศ. 2519 - บ้องไฟ
พ.ศ. 2519 - นักเลงมหากาฬ
พ.ศ. 2519 - คมกุหลาบ
พ.ศ. 2519 - เสาร์ 5 รับบท เทิด ยอดธง
พ.ศ. 2519 - อัศวิน 19
พ.ศ. 2519 - สัตว์มนุษย์ รับบท ชัย
พ.ศ. 2519 - ไอ้เพชร
พ.ศ. 2519 - ไอ้แสบ รับบท เทวินทร์
พ.ศ. 2519 - ภัยมืด
พ.ศ. 2519 - ลูกเมียเช่า
พ.ศ. 2519 - ปลัดปืนโหด รับบท นที
พ.ศ. 2519 - พ่อไก่แจ้
พ.ศ. 2519 - เสือ 4 แคว รับบท เพลิง ปากน้ำโพ
พ.ศ. 2519 - วัยอันตราย
พ.ศ. 2519 - แม่ดอกรักเร่
พ.ศ. 2519 - แมงดาปีกทอง
พ.ศ. 2519 - ลูกหลง
พ.ศ. 2519 - ขยะ รับบท ทิวา
พ.ศ. 2519 - ชุมเสือ รับบท ศักดา
พ.ศ. 2519 - เพื่อนคู่แค้น
พ.ศ. 2519 - ดรรชนีไฉไล รับบท ราชิต
พ.ศ. 2519 - เสือกเกิดมาจน รับบท เหิม
พ.ศ. 2519 - จระเข้ฟาดหาง
พ.ศ. 2519 - แดงอังคาร รับบท แดง อังคาร
พ.ศ. 2519 - ไอ้ปืนแฝด รับบท แมน
พ.ศ. 2519 - ไอ้แมงดา รับบท หมอชัย
พ.ศ. 2519 - ตามล่า อ.ต.ล. รับบท เมือง ลับแล
พ.ศ. 2519 - นักเลงสามสลึง รับบท เกตุ
พ.ศ. 2519 - สวรรค์ยังมีชั้น
พ.ศ. 2519 - ทองลูกบวบ
พ.ศ. 2519 - ชาติเกลือ รับบท รักชาติ ชาวเพชร
พ.ศ. 2519 - 5 ผู้ยิ่งใหญ่
พ.ศ. 2519 - เดียมห์ รับบท มังกรกรรฐ์
พ.ศ. 2519 - คนบาป รับบท ภีม
พ.ศ. 2519 - ป่าอันตราย
พ.ศ. 2519 - เพศสัมพันธ์อันตราย
พ.ศ. 2519 - รถไฟเรือเมล์ลิเกตำรวจ
พ.ศ. 2520 - เศษมนุษย์
พ.ศ. 2520 - เมียรายเดือน
พ.ศ. 2520 - ขบวนการสามสลึง รับบท ดอน
พ.ศ. 2520 - หนึ่งต่อเจ็ด รับบท อัคคี เมฆยันต์
พ.ศ. 2520 - อีเสือ รับบท ฤทธิรณ
พ.ศ. 2520 - รุกฆาต รับบท ธงรบ ชายไทย
พ.ศ. 2520 - ไอ้คุณเฉิ่ม รับบท ชอบ ขยันขัด
พ.ศ. 2520 - ตามล่า 20000 ไมล์ รับบท ดอนเจดีย์
พ.ศ. 2520 - ตาปีอีปัน
พ.ศ. 2520 - 1-2-3 ด่วนมหาภัย รับบท เอกสิทธิ์
พ.ศ. 2520 - ล่าเพชฌฆาต รับบท โซน ชาตรี
พ.ศ. 2520 - สิงห์สลาตัน
พ.ศ. 2520 - 12 สิงห์สยาม รับบท นาวิน
พ.ศ. 2520 - ผู้ยิ่งใหญ่ชายแดน
พ.ศ. 2520 - ดับเครื่องชน
พ.ศ. 2520 - ทางเสือผ่าน รับบท เกรียง
พ.ศ. 2520 - ทางชีวิต รับบท ร ต ท วัฒนา
พ.ศ. 2520 - ใครจะอยู่ค้ำฟ้า รับบท พ ต ต เฟื่องยศ
พ.ศ. 2520 - ห้าแฉก รับบท กลด บางปะกง
พ.ศ. 2520 - กูซิใหญ่ รับบท เสือพราย
พ.ศ. 2520 - ทีใครทีมัน
พ.ศ. 2520 - ถล่มมาเฟีย รับบท ยอด บารมี
พ.ศ. 2520 - 7 ประจัญบาน รับบท อัคคี เมฆยันต์
พ.ศ. 2520 - ลุยแหลก
พ.ศ. 2520 - เหยียบหัวสิงห์ รับบท กิ่ง
พ.ศ. 2520 - นางฟ้าท่าเรือ
พ.ศ. 2520 - สองเสือใจสิงห์ รับบท กรุง
พ.ศ. 2520 - ขยี้มือปืน
พ.ศ. 2520 - วีรบุรุษกุ๊ย
พ.ศ. 2520 - 9 พยัคฆราช รับบท กรุง
พ.ศ. 2520 - คู่ทรหด รับบท ยศ
พ.ศ. 2520 - เด็ดสะระตี่ รับบท พราน
พ.ศ. 2520 - 5 แผ่นดินเพลิง
พ.ศ. 2520 - นักเลงไม่มีอันดับ
พ.ศ. 2520 - ไอ้ตีนโต
พ.ศ. 2520 - ไอ้สากเหล็ก รับบท ตะลุมบอน
พ.ศ. 2520 - เทพบุตรเสเพล
พ.ศ. 2520 - ปืนมีตีน รับบท กาญจน์
พ.ศ. 2521 - เอ็ม 16
พ.ศ. 2521 - สิงห์สั่งป่า รับบท แชน มีเชิง
พ.ศ. 2521 - ยมบาลจ๋า
พ.ศ. 2521 - 7 อาถรรพณ์ รับบท ธงชัย
พ.ศ. 2521 - เพชฌฆาตทอง
พ.ศ. 2521 - ถล่มดงนักเลง รับบท มูล
พ.ศ. 2521 - พ่อเสือลูกสิงห์
พ.ศ. 2521 - เสือเผ่น รับบท หนอม
พ.ศ. 2521 - รักข้ามโลก รับบท สารวัตรต้น
พ.ศ. 2521 - นักเลงกตัญญู
พ.ศ. 2521 - เสือ สิงห์ กระทิง แรด
พ.ศ. 2521 - เพชรมหากาฬ
พ.ศ. 2521 - ซุปเปอร์ลูกทุ่ง รับบท กรุง
พ.ศ. 2521 - ศศิมาบ้าเลือด
พ.ศ. 2521 - สามร้อยยอด รับบท เทวา รักทะเล
พ.ศ. 2521 - ขุนกระทิง รับบท มหาชาติ
พ.ศ. 2521 - เดนนรก รับบท พายัพ
พ.ศ. 2521 - ข้ามาจากเมืองนคร
พ.ศ. 2521 - เจ้าสาวคืนเดียว
พ.ศ. 2521 - มือปืนเลือดเดือด
พ.ศ. 2521 - ไอ้นก
พ.ศ. 2521 - อีโล้นซ่าส์ รับบท หัตกร
พ.ศ. 2521 - ดวงเพชฌฆาต รับบท สิงห์
พ.ศ. 2521 - ขุนดอน รับบท ขุนดอน กระดูกแดง/ พ.ต.อ.ภราดร
พ.ศ. 2521 - เขาใหญ่
พ.ศ. 2521 - อะไรกันว๊ะ
พ.ศ. 2521 - แม่ยอดสร้อยพ่อยอดแซว รับบท คำรณ
พ.ศ. 2521 - เจ้าป้าบ้าจี้
พ.ศ. 2521 - นักล่าผาทอง
พ.ศ. 2521 - ตามล่ามนุษย์ทองคำ
พ.ศ. 2521 - มือปืนสติเฟื่อง
พ.ศ. 2521 - ลูกทุ่งปืนคด
พ.ศ. 2521 - หอหญิง
พ.ศ. 2521 - กุ๊ยบางกอก
พ.ศ. 2521 - มือปืนนักบุญ
พ.ศ. 2522 - หักเหลี่ยมนักเลงปืน
พ.ศ. 2522 - นักเลงบ้านนอก
พ.ศ. 2522 - อวนดำ รับบท ดอน มะโนรา
พ.ศ. 2522 - รักพี่ต้องหนีพ่อ รับบท ประหลาด
พ.ศ. 2522 - บี้ บอด ใบ้
พ.ศ. 2522 - ไอ้ติงต๊อง รับบท ต๊อง
พ.ศ. 2522 - หักเหลี่ยมคนดัง รับบท ยอดรัก
พ.ศ. 2522 - เลือดบ้า รับบท ร ต อ พงษ์พันธ์ พิชิตชัย
พ.ศ. 2522 - ตลุมบอน
พ.ศ. 2522 - มนต์เพลงลูกทุ่ง
พ.ศ. 2522 - โป่งกระทิง รับบท ตำรวจ
พ.ศ. 2522 - ไอ้ฟ้าผ่า รับบท พายุ
พ.ศ. 2522 - ถล่มจอมอิทธิพล
พ.ศ. 2522 - นรกแตก รับบท อิทธิพล
พ.ศ. 2522 - มัจจุราชผู้น่ารัก
พ.ศ. 2522 - ถล่มแหลมทองคำ
พ.ศ. 2522 - คนละเกมส์ รับบท ประสาท
พ.ศ. 2522 - สิงห์ล่าสิงห์
พ.ศ. 2522 - เจ้าพ่อมหาหิน
พ.ศ. 2522 - ชาติหินดินระเบิด
พ.ศ. 2522 - ลูกชั่ว
พ.ศ. 2523 - อินทรีแดง ตอนพรายมหากาฬ รับบท โรม ฤทธิไกร / อินทรีแดง
พ.ศ. 2523 - สู้อย่างสิงห์
พ.ศ. 2523 - แข่งรถแข่งรัก
พ.ศ. 2523 - ไอ้ขุนเพลง
พ.ศ. 2523 - จอมราวี
พ.ศ. 2523 - สิงห์แม่น้ำแคว
พ.ศ. 2523 - ตาพระยาบ้าเลือด
พ.ศ. 2524 - กามนิต วาสิฎฐี รับบท สาตาเคียร
พ.ศ. 2525 - ทอง ภาค 2 รับบท ศาสตรา
พ.ศ. 2525 - เล็บครุฑ 78 รับบท ชีพ ชูชัย / คมน์ สุรคุปต์
พ.ศ. 2526 - เหยี่ยวดง
พ.ศ. 2526 - สัญชาติราชสีห์
พ.ศ. 2526 - ล่าข้ามโลก
พ.ศ. 2526 - สงครามเพลง รับบท กะตะ
พ.ศ. 2526 - นักเลงมหาหิน
พ.ศ. 2526 - มรกตดำ รับบท แม่กิน
พ.ศ. 2526 - 2 พยัคฆ์ชาตินักสู้
พ.ศ. 2526 - ขุนโจร 5 นัด
พ.ศ. 2526 - เดี่ยวกระดูกเหล็ก (รับเชิญ)
พ.ศ. 2526 - พิษรัก (รับเชิญ)
พ.ศ. 2526 - สิงห์ตีนสั่ง
พ.ศ. 2527 - นักเพลงผู้ยิ่งใหญ่ รับบท กรุง
พ.ศ. 2527 - สวนทางปืน
พ.ศ. 2527 - ชี
พ.ศ. 2527 - ไอ้โหด .357 รับบท ตำรวจ
พ.ศ. 2527 - นักรบประจัญบาน รับบท เต็ด
พ.ศ. 2527 - สัจจะมหาโจร
พ.ศ. 2527 - นักสู้หน้าเซ่อ
พ.ศ. 2527 - ซากุระ
พ.ศ. 2527 - ดับเจ้าพ่อ
พ.ศ. 2527 - ผ่าโลกบันเทิง รับบท ขุนพล
พ.ศ. 2527 - ยอดนักเลง
พ.ศ. 2527 - บ้านสีดอกรัก รับบท ผู้ชาย (รับเชิญ)
พ.ศ. 2528 - ไอ้หนูภูธร รับบท ทหารเก่า
พ.ศ. 2528 - ปล้นลอยฟ้า รับบท อิมาดู
พ.ศ. 2528 - ทับพญาเสือ รับบท เสือ
พ.ศ. 2529 - นักเลงเรียกพ่อ
พ.ศ. 2529 - สิงห์ต้องสู้
พ.ศ. 2529 - ยิ้ม
พ.ศ. 2529 - มือปืนคนใหม่ รับบท เบิ้ม
พ.ศ. 2530 - ปล้นข้ามโลก รับบท กำธร
พ.ศ. 2530 - เสือภูพาน รับบท ภูพาน
พ.ศ. 2531 - สองตระกูลดิบ
พ.ศ. 2531 - คู่แค้นปืนเดือด รับบท ดอน
พ.ศ. 2531 - เพชรพยัคฆราช รับบท ฉัตร
พ.ศ. 2531 - ทอง 3 รับบท ศาสตรา
พ.ศ. 2533 - เจ้าพ่อ รับบท โชติ
พ.ศ. 2534 - ผ่าปืน 91 รับบท อาวุธ
พ.ศ. 2534 - ทะนง (ระห่ำสะท้านโลก) รับบท พล่ำ
พ.ศ. 2536 - ลูกบ้าเที่ยวล่าสุด
พ.ศ. 2538 - คู่รักคู่กรรม รับบท กำนัน
พ.ศ. 2540 - อันดากับฟ้าใส
พ.ศ. 2541 - โก๊ะตี๋ วีรบุรุษอารามบอย รับบท หลวงพ่อ
พ.ศ. 2544 - มือปืน/โลก/พระ/จัน รับบท แป๊ะ ประตูผี
พ.ศ. 2544 - สุริโยไท รับบท ออกญาพิชัย
พ.ศ. 2546 - ดึก ดำ ดึ๋ย รับบท หลวงพ่อ
พ.ศ. 2546 - ทอง 7 รับบท ศาสตรา
พ.ศ. 2546 - คนปีมะ
พ.ศ. 2546 - ชีวิตเดียว
พ.ศ. 2546 - ลูกทุ่งผ่าโลก
พ.ศ. 2546 - พันธุ์ร็อกหน้าย่น
พ.ศ. 2547 - 2508 ปิดกรมจับตาย รับบท เสือเปรี้ยว
พ.ศ. 2547 - มนต์รักร้อยล้าน รับบท กำนันเทือก
พ.ศ. 2547 - หัวใจทรนง
พ.ศ. 2548 - เสือภูเขา รับบท ท่านอ้วน
พ.ศ. 2548 - มนต์รักลูกทุ่ง รับบท จอม
พ.ศ. 2550 - ตำนานสมเด็จพระนเรศวรมหาราช ภาค ๑ องค์ประกันหงสา รับบท พระยาพิชัย
พ.ศ. 2550 - ตำนานสมเด็จพระนเรศวรมหาราช ภาค ๒ ประกาศอิสรภาพ รับบท พระยาพิชัย
พ.ศ. 2554 - ตำนานสมเด็จพระนเรศวรมหาราช ภาค ๔ ศึกนันทบุเรง รับบท พระยาพิชัย
พ.ศ. 2557 - แผลเก่า รับบท หลวงตา
=== กำกับภาพยนตร์ ===
พ.ศ. 2527 - นักเพลงผู้ยิ่งใหญ่
พ.ศ. 2527 - นักสู้หน้าเซ่อ
=== ละครโทรทัศน์ ===
=== ละครเทิดพระเกียรติ ===
พ.ศ. 2542 - ใต้แสงตะวัน ตอน ฝนแรก ช่อง 7
พ.ศ. 2546 - ผี! วิญญาณและความผูกพัน ตอน ผู้ไม่สังคมโลก รับบท พระนพ ไอทีวี
== เพลง ==
ซูปเปอร์ลูกทุ่ง กรุง ศรีวิไล ชุด ไอ้หนุ่มเครื่องไฟ
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
กระทู้ใน thaifilm.com 
กรุง ศรีวิไล nangdee.com
บุคคลจากอำเภอบางพลี
พุทธศาสนิกชนชาวไทย
นักแสดงชายชาวไทย
นักแสดงภาพยนตร์ชายชาวไทย
นักร้องลูกทุ่งชายชาวไทย
นักการเมืองไทย
สมาชิกสภาผู้แทนราษฎรจังหวัดสมุทรปราการ
พรรคพลังประชาชน (พ.ศ. 2541)
พรรคเพื่อไทย
พรรคภูมิใจไทย
พรรคพลังประชารัฐ
บุคคลจากสถาบันเทคโนโลยีปทุมวัน
บุคคลจากมหาวิทยาลัยปทุมธานี
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.